තවද මෙතරම් විශාල ආදායමක් ලබාගැනීමට හැකිවූයේ දින 13ක් තුළ භාණ්ඩ අලෙවි කර ලබාගත් ආදායම හා ලාභයද වේ.පෞද්ගලික කඩකාරයින් උත්සව සමය ආසන්න වෙද්දී ඇතැම් අත්‍යාවශ්‍ය ආහාර ද්‍රව්‍යවල පාලන මිල පවා නොසලකා හරිමින් අසාධාරණ ලෙස පාරිභෝගිකයා ගසා කමින් භාණ්ඩ අලෙවි කිරීමට පටන්ගෙන තිබුණි.මේ තත්ත්වය හෙළිකරගත් රජය වහාම ක්‍රියාත්මක වන පරිදි සහල් සඳහා පාලන මිලක් යොදා භාණ්ඩ 400ක් ‍සාධාරණ මිලකට පාරිභෝගිකයාට ලබාදීමට කටයුතු කළේය.ඒ අතර සීනි, පරිප්පු, ලොකු ලූනු, අර්තාපල්, මුං ඇට, කවුපි, කඩල, වියලි මිරිස්, කුකුළු මස්, සැමන්, හාල්මැස්සන් වැනි අත්‍යාවශ්‍ය භාණ්ඩ රැසක මිල වෙළෙඳ පොළේ පවතින මිලට වඩා පහත දැමීම නිසා මෙවර ලංකා සතොස වැඩි ආදායමක් උපයාගෙන ඇත.මෙවර උත්සව සමය තුළ පාරිභෝගික ජනතාවට සාධාරණ හා අඩු මිල ගණන් යටතේ ලංකා සතොස අළෙවි සැල් ජාලය හරහා තත්ත්වයෙන් උසස් ප්‍රමිතියෙන් යුත් භාණ්ඩ අලෙවි කිරීමට හැකිවීම නිසා පසුගිය වසරට සාපේක්ෂව වාර්තාගත ආදායමක් ලබාගැනීමට හැකියාව ලැබී තිබේ.